Анатоль Цімафеевіч Пікулеў

Анатоль Цімафеевіч Пі́кулеў (;  — ) — беларускі вучоны ў галіне біяхіміі і радыебіялогіі, доктар біялагічных навук (1971), прафесар (1972). Заслужаны работнік народнай адукацыі БССР (1989).

 Біяграфія 
Нарадзіўся ў станіцы Глазуноўская (зараз у Кумылжанскім раёне Валгаградскай вобласці Расіі). У 1955 годзе скончыў Валгаградскі медыцынскі інстытут і ў 1958 годзе аспірантуру пры кафедры біяхіміі. Быў накіраваны ў Кемераўскі дзяржаўны медыцынскі інстытут, дзе займаў пасады асістэнта, дацэнта кафедры біяхімііПикулев Анатолий Тимофеевич  // Сайт біялагічнага факультэта БДУ. З 1961 года А. Ц. Пікулеў працаваў у Беларускім дзяржаўным універсітэце. Спачатку займаў пасаду дацэнта кафедры фізіялогіі і біяхіміі раслін, у 1964—1993 гг. — загадчыка кафедрай біяхіміі. Адначасова ў 1973—1980 гг. на пасадзе дэкана біялагічнага факультэта.

 Навуковая і грамадская дзейнасць 
Аўтар навуковых прац па даследаванні залежнасці актыўнасці ферментаў азоцістага абмену цэнтральнай нервовай сістэмы і іншых тканак ад дзеяння на арганізм іанізавальных выпраменьванняў і іншых фактараў. Займаўся даследаваннем ролі гармонаў у абмене рэчываў. Аўтар больш за 300 навуковых прац.

Уваходзіў у склад навукова-метадычнага аб’яднання біялогіі і геаграфіі Міністэрства народнай адукацыі БССР, навукова-метадычных саветаў універсітэта і біялагічнага факультэта, навуковых саветаў Акадэміі навук СССР і Акадэміі навук БССР па радыебіялогіі і біяхіміі, саветаў па прысуджэнні вучоных ступеняў пры інстытутах біяарганічнай хіміі і радыебіялогіі АН БССР і Маскоўскім дзяржаўным універсітэце, рэдакцыйнай калегіі часопіса «Вестник БГУ».

Сярод апублікаваных прац:
 Метаболические сдвиги в митохондриях облученного организма, связанные с циклом трикарбоновых кислот. — Мн.: Наука и техника, 1977. (разам з А. С. Чаркасавай, М. Ю. Тайцам)

 Узнагароды і званні 
 Медаль «Ветэран працы»
 Дыплом УЦСПС і Дзяржаўнага камітэта па навуцы і тэхніцы СССР (1986)
 Заслужаны работнік народнай адукацыі БССР (1989)
 Ганаровая грамата міністэрства вышэйшай і сярэдняй адукацыі БССР
 Ганаровая грамата Вярхоўнага Савета БССР
 Ганаровыя граматы Беларускага дзяржаўнага ўніверсітэта
 Прэмія Асацыяцыі еўразійскіх універсітэтаў (1994, пасмяротна)

 Памяць 
У гонар вучонага названая адна з лекцыйных аўдыторый кафедры біяхіміі біялагічнага факультэта Беларускага дзяржаўнага ўніверсітэта і ў ёй змешчана бібліятэка, перададзеная ў дар яго жонкай.

 Літаратура 
  — С. 190.


 Спасылкі 
 Пикулев Анатолий Тимофеевич  // Сайт біялагічнага факультэта БДУ
 Пикулев, Анатолий Тимофеевич (1931—1993) // Нацыянальная бібліятэка Беларусі
 Выбітныя работнікі і выпускнікі БДУ

Катэгорыя:Выпускнікі Валгаградскага дзяржаўнага медыцынскага ўніверсітэта
Катэгорыя:Фізіёлагі СССР
Катэгорыя:Фізіёлагі Беларусі
Катэгорыя:Постаці радыебіялогіі
Катэгорыя:Выкладчыкі ВНУ Расіі
Катэгорыя:Дэканы біялагічнага факультэта БДУ
Катэгорыя:Члены КПСС
Катэгорыя:Заслужаныя работнікі народнай адукацыі БССР
Катэгорыя:Узнагароджаныя Ганаровай граматай Прэзідыума Вярхоўнага Савета БССР